**KUŽEK NA TRAVNIKU**

Sedimo po turško, tako da nam je prijetno.

Zaprimo oči, roke nam počivajo na kolenih.

Mirno dihamo.

Predstavljaj si, da sediš na travniku.

Lep in sončen dan je. Malo nam je vroče.

Nobenega oblačka ni na nebu. Zapiha sapica in ti rahlo premika lase.

Sediš in globoko dihaš.

Uživaš v takem lepem dnevu.

Mmmmm, zavohal si cvetlice. Cvetlice s travnika. Kako lepo dišijo!

Slišiš tam zadaj kužka, ki je odšel z lastnikom na sprehod?

Če boš zelo pozoren, ga boš slišal.

Res slišiš kužka, ki veselo laja.

Vedno bolj razločno ga slišiš.

Zdaj je že prav blizu.

Kako je majhen!

Kako lepe barve je!

Gleda te v oči.

Počasi približaš svojo roko pred njegov gobček.

Da, polizal jo je.

Pobožaš ga po glavi.

Kužek se zvrne na hrbet in ti ga božaš po mehkem trebuščku.

Dlako ima tako mehko.

Slišiš gospodarja, ki zažvižga svojemu kužku?

Kužek se hitro postavi na tace in te še enkrat pogleda. Pomaha z repom in steče proč.

Povohaš svojo dlan in ugotoviš, da diši po kužku.

Tudi ti moraš domov.

Pretegni svoje roke, pomencaj si oči in jih odpri.

Zdaj si spet doma. Ali tvoje roke dišijo po kužku? Povohaj jih.